Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση EGF/2014/016 IE/Lufthansa Technik) /* COM/2015/047 final - 2015/ ( ) */





ΑΙΤΙΟΛΟΓΙΚΗ ΕΚΘΕΣΗ ΠΛΑΙΣΙΟ ΤΗΣ ΠΡΟΤΑΣΗΣ 1. Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[1] («κανονισμός ΕΤΠ»). 2. Οι ιρλανδικές αρχές υπέβαλαν την αίτηση EGF/2014/016 IE/Lufthansa Technik για χρηματοδοτική συνεισφορά από το ΕΤΠ, έπειτα από απολύσεις στην Lufthansa Technik Airmotive Ireland Ltd (LTAI) και σε δύο από τους προμηθευτές της στην Ιρλανδία. 3. Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ. ΠΕΡΙΛΗΨΗ ΤΗΣ ΑΙΤΗΣΗΣ Αίτηση ΕΤΠ || EGF/2014/016 IE/Lufthansa Technik Κράτος μέλος || Ιρλανδία Οικεία/-ες περιφέρεια/-ες (επίπεδο NUTS 2) || IE 02 – Southern and Eastern Ημερομηνία υποβολής της αίτησης || 19 Σεπτεμβρίου 2014 Ημερομηνία απόδειξης παραλαβής της αίτησης || 24 Σεπτεμβρίου 2014 Ημερομηνία αίτησης πρόσθετων πληροφοριών || 3 Οκτωβρίου 2014 Προθεσμία για την υποβολή των πρόσθετων πληροφοριών || 14 Νοεμβρίου 2014 Προθεσμία για την ολοκλήρωση της αξιολόγησης || 6 Φεβρουαρίου 2015 Κριτήριο παρέμβασης || Άρθρο 4 παράγραφος 2 του κανονισμού ΕΤΠ Κύρια επιχείρηση || Lufthansa Technik Airmotive Ireland Ltd Τομέας/-είς οικονομικής δραστηριότητας (κλάδος της NACE αναθ. 2)[2] || Κλάδος 33 (Επισκευή και εγκατάσταση μηχανημάτων και εξοπλισμού) Αριθμός θυγατρικών, προμηθευτών και κατάντη παραγωγών || 2 Περίοδος αναφοράς (τέσσερις μήνες): || 1 Μαρτίου 2014 – 30 Ιουνίου 2014 Αριθμός απολύσεων ή περιπτώσεων διακοπής δραστηριότητας κατά την περίοδο αναφοράς α) || 149 Αριθμός απολύσεων ή περιπτώσεων διακοπής δραστηριότητας πριν ή μετά την περίοδο αναφοράς β) || 275 Συνολικός αριθμός απολύσεων (α + β) || 424 Συνολικός εκτιμώμενος αριθμός στοχευόμενων δικαιούχων || 250 Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ) || 200 Προϋπολογισμός για τις εξατομικευμένες υπηρεσίες (σε ευρώ) || 3 922 944 Προϋπολογισμός για τη χρήση του ΕΤΠ[3] (σε ευρώ) || 228 320 Συνολικός προϋπολογισμός (σε ευρώ) || 4 151 264 Συνεισφορά του ΕΤΠ (60 %) (σε ευρώ) || 2 490 758 ΑΞΙΟΛΟΓΗΣΗ ΤΗΣ ΑΙΤΗΣΗΣ Διαδικασία 4. Οι ιρλανδικές αρχές υπέβαλαν την αίτηση EGF/2014/016 IE/Lufthansa Technik εντός 12 εβδομάδων από την ημερομηνία κατά την οποία πληρούνταν τα κριτήρια παρέμβασης που ορίζονται στα σημεία 6 έως 8 κατωτέρω, στις 19 Σεπτεμβρίου 2014. Στις 24 Σεπτεμβρίου 2014, εντός δύο εβδομάδων από την ημερομηνία υποβολής της αίτησης, η Επιτροπή βεβαίωσε την παραλαβή της και, στις 3 Οκτωβρίου 2014, ζήτησε συμπληρωματικές πληροφορίες από τις ιρλανδικές αρχές. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 6 Φεβρουαρίου 2015. Επιλεξιμότητα της αίτησης Οικείες επιχειρήσεις και δικαιούχοι 5. Η αίτηση αφορά 424 εργαζομένους που απολύθηκαν από τη Lufthansa Technik Airmotive Ireland Ltd (κύρια επιχείρηση) και από δύο προμηθευτές της. Η κύρια επιχείρηση λειτουργεί στον οικονομικό τομέα που ταξινομείται σύμφωνα με τη NACE αναθ. 2 στον κλάδο 33 («Επισκευή και εγκατάσταση μηχανημάτων και εξοπλισμού»). Οι απολύσεις από τις οικείες επιχειρήσεις εντοπίζονται κυρίως στην περιφέρεια επιπέδου NUTS[4] 2 «Southern and Eastern Ireland» (IE02). Επιχειρήσεις και αριθμός απολύσεων κατά την περίοδο αναφοράς Lufthansa Technik Airmotive Ltd || 415 || || QCafe || 4 || || Senaca group || 5 || || Συνολικός αριθμός επιχειρήσεων: 3 || Συνολικός αριθμός απολύσεων: || 424 Συνολικός αριθμός αυτοαπασχολουμένων των οποίων διακόπηκε η δραστηριότητα: || 0 Συνολικός αριθμός εργαζομένων και αυτοαπασχολουμένων: || 424 Κριτήρια παρέμβασης 6. Οι ιρλανδικές αρχές υπέβαλαν την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 2 του κανονισμού ΕΤΠ, κατά παρέκκλιση από τα κριτήρια του άρθρου 4 παράγραφος 1 στοιχείο α) σύμφωνα με το οποίο απαιτούνται τουλάχιστον 500 απολύσεις εργαζομένων ή περιπτώσεις διακοπής της δραστηριότητας αυτοαπασχολουμένων κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων των απολύσεων εργαζομένων από τους προμηθευτές και τους κατάντη παραγωγούς και/ή των αυτοαπασχολουμένων των οποίων διακόπηκε η δραστηριότητα. Στην αίτηση καταδεικνύεται περίοδος αναφοράς τεσσάρων μηνών (1 Μαρτίου έως 30 Ιουνίου 2014), ενώ ο αριθμός των εργαζομένων που απολύθηκαν είναι μικρότερος από το κατώτατο όριο των 500 ατόμων για αίτηση σύμφωνα με το άρθρο 4 παράγραφος 1 στοιχείο α). Η Ιρλανδία υποστήριξε ότι στην παρούσα υπόθεση οι περιστάσεις είναι εξαιρετικές, δεδομένου ότι οι απολύσεις έχουν σοβαρό αντίκτυπο στην απασχόληση και την τοπική και περιφερειακή οικονομία (βλ. σημεία 21 έως 23). 7. Η αίτηση αφορά: – 148 εργαζομένους που απολύθηκαν[5] στη Lufthansa Technik Airmotive Ireland Ltd κατά την περίοδο αναφοράς των τεσσάρων μηνών. – 1 εργαζόμενο που απολύθηκε σε έναν προμηθευτή της κύριας επιχείρησης κατά την περίοδο αναφοράς των τεσσάρων μηνών. Υπολογισμός των απολύσεων και των περιπτώσεων διακοπής επιχειρηματικής δραστηριότητας 8. Οι απολύσεις υπολογίστηκαν ως εξής: – 1 από την ημερομηνία που ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου[6], ειδοποίησε την αρμόδια δημόσια αρχή γραπτώς για τις προβλεπόμενες συλλογικές απολύσεις. Οι ιρλανδικές αρχές επιβεβαίωσαν πριν από την ημερομηνία ολοκλήρωσης της αξιολόγησης από την Επιτροπή ότι οι εν λόγω απολύσεις έχουν όντως πραγματοποιηθεί. – 148 από την ημερομηνία της de facto καταγγελίας της σύμβασης απασχόλησης ή της λήξης της. Επιλέξιμοι δικαιούχοι 9. Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 275 εργαζόμενοι που απολύθηκαν πριν ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 15 Νοεμβρίου 2013. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς, δηλαδή το κλείσιμο της επιχείρησης που προέβη στις απολύσεις. 10. Κατά συνέπεια, οι επιλέξιμοι δικαιούχοι είναι συνολικά 424. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης 11. Προκειμένου να αποδειχθεί η σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης, η Ιρλανδία υποστηρίζει ότι το κλείσιμο της LTAI είναι το αποτέλεσμα μιας σοβαρής μεταστροφής του εμπορίου της ΕΕ όσον αφορά τα αγαθά και τις υπηρεσίες, η οποία οφείλεται στην τεχνολογική μεταστροφή προς την παραγωγή αεροσκαφών και παρελκομένων νέας γενιάς· μιας μεταστροφής της γενικότερης πρακτικής στην παραγωγή παρελκομένων για αεροσκάφη η οποία είχε αντίκτυπο στα βασικά μεγέθη της αγοράς του υποκείμενου επιχειρηματικού μοντέλου της LTAI· τέλος, της μετεγκατάστασης της συνολικής παραγωγής αεροσκαφών. 12. Την τελευταία εικοσαετία οι δημοφιλέστεροι τύποι αεροσκαφών μετεξελίχθηκαν από έναν εξ ολοκλήρου μεταλλικό, μηχανολογικό, ηλεκτρομηχανικό, υδραυλικό και πνευματικό σχεδιασμό (π.χ. B737-200/300/400/500, MD80, B747-100/200/300 και DC10/MD11) σε σχεδιασμούς με βάση, ολοένα και συχνότερα, σύνθετα υλικά, κατασκευές από μέταλλο/σύνθετο υλικό, αυτόματα συστήματα χειρισμού δια ηλεκτρικών σημάτων (fly-by-wire), αεροσκάφη πλήρως ελεγχόμενα από ηλεκτρονικό υπολογιστή. Ομοίως, οι κινητήρες που σχεδιάστηκαν τη δεκαετία του ’60 και του ’70 αντικαταστάθηκαν από κινητήρες αεροδυναμικού σχεδιασμού, με εξαιρετικά εξελιγμένα υλικά. 13. Μελλοντικά, στον παγκόσμιο στόλο αεροσκαφών θα κυριαρχεί πιθανότατα το αεροσκάφος μονού διαδρόμου / στενής ατράκτου, χαρακτηριστικό παράδειγμα του οποίου είναι μεταξύ άλλων οι τύποι B737-600/700/800/900 και A32Fam. Η αναλογία αυτού του τύπου αναμένεται να αυξηθεί από το 64 % που αντιπροσωπεύει σήμερα στον παγκόσμιο στόλο σε ποσοστό άνω του 70 % στον παγκόσμιο στόλο του μέλλοντος (περισσότερα από 29 000 αεροσκάφη). Η αύξηση της ζήτησης για αεροσκάφη στενής ατράκτου προβλέπεται να προέλθει κυρίως από την Ασία και την Άπω Ανατολή, όπου ο τομέας αεροπορικών μεταφορών γνωρίζει ανάπτυξη και επίσης προβάλλεται ευρύτερα η απαίτηση αντικατάστασης των παλαιότερων τύπων αεροσκαφών από τύπους στενής ατράκτου[7]. 14. Με την άφιξη και άλλων τύπων αεροσκαφών νέας γενιάς, όπως τα αεροσκάφη B737 Max και A320 Neo, οι φορείς εκμετάλλευσης άρχισαν να αποσύρουν τα παλαιότερα κλασικά αεροσκάφη και, ως έναν βαθμό, τις παλαιότερες εκδόσεις αεροσκαφών νέας γενιάς. Την τελευταία πενταετία αποσύρθηκε μεγάλος αριθμός αεροσκαφών κλασικού τύπου που κινούνταν με μηχανές των τύπων που αποτελούν τον βασικό πυρήνα του επενδυτικού χαρτοφυλακίου της LTAI. 15. Το παραδοσιακό επιχειρηματικό μοντέλο της LTAI βασιζόταν σε μια σειρά στοιχείων στα οποία ασκήθηκαν σοβαρές πιέσεις λόγω των αλλαγών στις προδιαγραφές του παγκόσμιου στόλου αεροσκαφών και της συνακόλουθης απότομης μείωσης των μοντέλων αεροσκαφών που αποτελούσαν τη βάση του επενδυτικού χαρτοφυλακίου της LTAI. 16. Η LTAI είχε μια πολύ καλά οργανωμένη εμπορική δραστηριότητα στον τομέα των ανταλλακτικών για κινητήρες, που της έδινε τη δυνατότητα να εμπορεύεται και να έχει αυτόνομη πρόσβαση στο παγκόσμιο δίκτυο προμηθευτών υλικών και εταιρειών επισκευών και επίσης ένα πολύ μεγάλο ανταγωνιστικό πλεονέκτημα όταν συμμετείχε σε διαγωνισμούς για συμβάσεις επισκευής κινητήρων. 17. Ωστόσο, το ολοένα αυξανόμενο κόστος ανάπτυξης της τεχνολογίας κινητήρων και η ανάπτυξη παράλληλης επισκευαστικής τεχνολογίας έδωσε κίνητρα στους κατασκευαστές πρωτότυπου εξοπλισμού (OEM) - κατά κύριο λόγο εταιρείες τρίτων χωρών, όπως η General Electric, η Pratt Whitney, η Honeywell και η International Aero Engines - να μπουν στην αγορά συντήρησης, επισκευών και τεχνικού ελέγχου (MRO) σε μεγαλύτερο βαθμό από ό,τι ως τότε. 18. Η κινητήρια δύναμη στην οποία οφείλεται η αύξηση των αεροπορικών ταξιδιών παγκοσμίως ήταν η βιομηχανοποίηση χωρών όπως η Ινδία και η Κίνα. Στις περιφέρειες Ασίας-Ειρηνικού και Μέσης Ανατολής, φιλόδοξα κατασκευαστικά σχέδια για νέα διεθνή αεροδρόμια και αεροδρόμια γραμμών εσωτερικού θα προσφέρουν νέες ευκαιρίες για εμπορικές εταιρείες που παρέχουν υπηρεσίες συντήρησης, επισκευών και τεχνικού ελέγχου αεροσκαφών. Σ’ αυτό το πλαίσιο και δεδομένου ότι η ανάπτυξη τροφοδοτείται από την τάση των δυτικοευρωπαίων και αμερικανών αερομεταφορέων να στέλνουν τα μεγάλα αεροσκάφη τους στην Κίνα για συντήρηση μεγάλων απαιτήσεων, οι εταιρείες συντήρησης, επισκευών και τεχνικού ελέγχου αεροσκαφών έχουν πραγματοποιήσει μεγάλες επενδύσεις ιδίως στην Κίνα και επίσης στις περιφέρειες της Ασίας-Ειρηνικού και της Μέσης Ανατολής[8]. 19. Η Lufthansa Technik, αναγνωρίζοντας τις αναδυόμενες ευκαιρίες στη δραστηριότητα της επισκευής, της συντήρησης και του τεχνικού ελέγχου, επιζήτησε και η ίδια πρόσφατα και δημιούργησε στρατηγικές συμμαχίες με οικονομικούς φορείς της περιφέρειας Ασίας-Ειρηνικού, συμπεριλαμβανομένης της Κίνας και των Φιλιππίνων. Η μητρική εταιρεία Lufthansa Technik αποφάσισε επίσης να ορίσει ως βάση των δραστηριοτήτων της επισκευής, συντήρησης και τεχνικού ελέγχου αεροσκαφών Airbus A330/340 παγκοσμίως τη θυγατρική της Lufthansa Technik Philippines (LTP), παράλληλα με τα σχέδιά της να μεταφέρει ορισμένες εγκαταστάσεις για συντήρηση μεγάλων απαιτήσεων για μεγάλα αεροσκάφη στην Ασία, όπου το κόστος εργασίας είναι χαμηλότερο. Το εργατικό δυναμικό της LTP αυξήθηκε από 1 800 σε 2 200 άτομα, οι δε φιλιπιννέζοι μηχανικοί εκπαιδεύονται στη Γερμανία[9]. 20. Το 2013 και στις αρχές του 2014 η Lufthansa Technik υπέγραψε ή ανανέωσε συμβάσεις εξυπηρέτησης αεροσκαφών με την Air Asia X, με έδρα τη Μαλαισία, συμβάσεις παροχής υπηρεσιών για παρελκόμενα αεροσκαφών με την GoAir, τις ινδικές αερογραμμές και τις αερογραμμές της Σρι Λάνκα και συμβάσεις παροχής υπηρεσιών για κινητήρες με τις πακιστανικές διεθνείς αερογραμμές. Συνήψε επίσης, μεταξύ άλλων, μια μακροχρόνια συμφωνία παροχής υπηρεσιών για παρελκόμενα αεροσκαφών με την UTC Aerospace, στις ΗΠΑ, κατασκευαστή πρωτότυπου εξοπλισμού (OEM) κινητήρων. 21. Οι εν λόγω εταιρείες εκτός ΕΕ προορίζονται σαφώς να προσφέρουν ικανότητα παραγωγής και υπηρεσίες σε χαμηλότερο κόστος απ’ ό,τι η κύρια βάση της Lufthansa που βρίσκεται στην ΕΕ και να συμβάλουν στην κάλυψη της ραγδαίας ανάπτυξης του κλάδου αερομεταφορών εκτός της ΕΕ. 22. Μέχρι σήμερα, ο τομέας «επισκευής και εγκατάστασης μηχανημάτων και εξοπλισμού» υπήρξε το αντικείμενο δύο αιτήσεων για το ΕΤΠ (συμπεριλαμβανομένης της παρούσας)· η άλλη υπόθεση βασίστηκε στην παγκόσμια οικονομική και χρηματοπιστωτική κρίση[10]. Γεγονότα που οδήγησαν στις απολύσεις και τη διακοπή δραστηριότητας 23. Τα συμβάντα που προκάλεσαν τις απολύσεις στην Lufthansa Technik Airmotive Ireland Ltd είναι το κλείσιμο της επιχείρησης και η απόλυση του συνόλου του εργατικού δυναμικού. 24. Η μονάδα συντήρησης, επισκευής και τεχνικού ελέγχου αεροσκαφών Airmotive Ireland στο Rathcoole, Co Dublin συστάθηκε από την Aer Lingus το 1980. Η Lufthansa Technik Airmotive Ireland Limited (LTAI) ανέλαβε συμμετοχή στο μετοχικό κεφάλαιο ύψους 60 % το 1997 και πλήρη κυριότητα το 1999. 25. Τον Οκτώβριο του 2010 μια θυγατρική κατά 100 % εταιρεία της Lufthansa, η Shannon Aerospace, κατάργησε 100 θέσεις εργασίας στο πλαίσιο προγράμματος ευρύτερης αναδιάρθρωσης της γερμανικής εταιρείας, η οποία αποδόθηκε σε μη βιώσιμη βάση κόστους[11]. 26. Στις 15 Νοεμβρίου 2013 η εταιρεία ανήγγειλε ότι σκόπευε να προβεί σε 409 απολύσεις εργαζομένων από την εγκατάστασή της στο Δουβλίνο. Η εταιρεία δήλωσε ότι αυτό ήταν το επακόλουθο εκτεταμένης επανεξέτασης των δραστηριοτήτων της LTAI, στο πλαίσιο μείωσης των εσόδων και συρρίκνωσης των ευκαιριών στη διεθνή αγορά[12]. 27. Παρά τις προσπάθειες που κατέβαλε η LTAI και η Αρχή Βιομηχανικής Ανάπτυξης της Ιρλανδίας (IDA) για την εξεύρεση αγοραστή για τη μονάδα, τον Δεκέμβριο του 2013 επιβεβαιώθηκαν οι απολύσεις 415 εργαζομένων συνολικά και το κλείσιμο της εγκατάστασης το 2014. Οι απολύσεις άρχισαν τον Δεκέμβριο του 2013 και σχεδιαζόταν να ολοκληρωθούν τον Ιούνιο του 2014. Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο 28. Οι 415 εργαζόμενοι της Lufthansa διέμεναν στις γεωγραφικές κομητείες του Δουβλίνου (212 στις διοικητικές κομητείες South Dublin, Fingal, Dublin City, Dun Laoghaire-Rathdown), του Kildare (140), του Meath (15), του Wicklow (14) ή σε άλλες κοντινές κομητείες (34). Από τους κατοίκους του Δουβλίνου, περισσότεροι από 60 ζούσαν σε περιοχές κοντά στο Rathcoole, όπως το Tallaght και το Clondalkin (South Dublin) ή το Blanchardstown (Fingal). 29. Σύμφωνα με την τελευταία απογραφή του 2011, σε σύνολο πληθυσμού ηλικίας άνω των 15 ετών 3 608 662, ο αριθμός των ατόμων στην κατηγορία «άνεργοι», που είχαν απωλέσει ή εγκαταλείψει προηγούμενη θέση εργασίας στην Ιρλανδία, ήταν 390 677 (10,83 %). Ενώ στην κομητεία South Dublin το ποσοστό ήταν ελαφρώς μόνο υψηλότερο, 11,61 %, τα αριθμητικά αυτά στοιχεία κρύβουν τοπικούς θύλακες σε πολύ μειονεκτική κατάσταση. 30. Για παράδειγμα, οι κομητείες Blanchardstown-Tyrrelstown, Tallaght-Killinarden, Clondalkin-Rowlagh και Tallaght-Fettercairn ήταν μεταξύ των πρώτων 25 εκλογικών περιφερειών από τις 3 409 περιφέρειες σε εθνικό επίπεδο με ποσοστά ανεργίας 24,64 %[13], 23,83 %[14], 22,34 %[15] και 22,01 %[16] αντιστοίχως. Άλλοι κοινωνικοοικονομικοί δείκτες για τις εκλογικές αυτές περιφέρειες, όπως τα χαμηλά επίπεδα εκπαιδευτικών επιδόσεων, η έλλειψη επαγγελματικών προσόντων και τα υψηλά επίπεδα λαϊκών κατοικιών δηλώνουν σε μεγάλο βαθμό μειονεκτική κατάσταση και φτώχεια σε τοπικό επίπεδο. 31. Ο αριθμός των ατόμων που ήταν εγγεγραμμένα στο «Live Register» (μητρώο ανέργων) στην περιφέρεια του Δουβλίνου μεταξύ Απριλίου και Μαΐου 2014 αυξήθηκε από 94 529 σε 94 940 (+0,43 %) σε σύγκριση με την αύξηση από 388 559 σε 388 764 (+0,05 %) στο σύνολο της κρατικής επικράτειας[17]. 32. Ως τα τέλη του 2012, στην Ιρλανδία περίπου το 59 % του πληθυσμού ηλικίας 15 ως 64 ετών είχε αμειβόμενη απασχόληση. Ο αριθμός αυτός παραμένει αισθητά χαμηλότερος από το 69-71 %, που ήταν ο στόχος για το ποσοστό απασχόλησης τον οποίο είχε θέσει η Ιρλανδία στους δείκτες της για τη στρατηγική «Ευρώπη 2020»[18]. Επεξήγηση των εξαιρετικών περιστάσεων που δικαιολογούν το παραδεκτό της αίτησης 33. Η Ιρλανδία υποστηρίζει ότι, παρά το γεγονός ότι κατά την τετράμηνη περίοδο αναφοράς πραγματοποιήθηκαν λιγότερες από 500 απολύσεις, η αίτηση αυτή θα πρέπει, ωστόσο, να εξομοιωθεί με αίτηση δυνάμει του άρθρου 4 παράγραφος 1 στοιχείο α) του κανονισμού ΕΤΠ λόγω των εξαιρετικών περιστάσεων και του γεγονότος ότι οι απολύσεις έχουν σοβαρό αντίκτυπο στην απασχόληση και στην τοπική και περιφερειακή οικονομία. Για τον σκοπό αυτό, οι ιρλανδικές αρχές παρέχουν πληροφορίες για τη σειρά απολύσεων που σημειώθηκαν σε επιχειρήσεις αυτού του τομέα. Ξεκίνησαν το 2009 και το 2010 με 1 365 απολύσεις στην εγκατάσταση συντήρησης, επισκευής και τεχνικού ελέγχου αεροσκαφών στο αεροδρόμιο του Δουβλίνου. Τον Νοέμβριο του 2013 ανακοινώθηκαν οι απολύσεις στη Lufthansa Technik Airmotive Technik στην κομητεία South Dublin και στη συνέχεια ανακοινώθηκαν 107 απολύσεις στην Pratt and Whitney – δεύτερη εταιρεία με δραστηριότητες συντήρησης, επισκευής και τεχνικού ελέγχου αεροσκαφών με έδρα το Rathecoole. Επιπλέον, τον Σεπτέμβριο του 2014 ανακοινώθηκαν περίπου 400 απολύσεις στην Bombardier, εταιρεία του αεροδιαστημικού τομέα με έδρα το Belfast, που θα μπορούσε να αποτελέσει πιθανώς τόπο εργασίας για τους απολυμένους εργαζομένους της Lufthansa Technik, καθώς βρίσκεται σε απόσταση περίπου 120 km από το Δουβλίνο. 34. Δεδομένου ότι υπάρχουν σήμερα περίπου 1 550 εργαζόμενοι στον τομέα αυτό στην Ιρλανδία, τα προαναφερόμενα αριθμητικά στοιχεία καταδεικνύουν συρρίκνωση της συνολικής απασχόλησης στον τομέα κατά περίπου 52 %. 35. Οι ιρλανδικές αρχές υποστηρίζουν επίσης ότι το εργατικό δυναμικό του τομέα αυτού διαθέτει ορισμένες πολύ ειδικές δεξιότητες οι οποίες είναι δύσκολο να αξιοποιηθούν σε άλλους τομείς, γεγονός που δυσκολεύει τους εργαζομένους να βρουν νέα θέση εργασίας. Αυτό ισχύει ακόμη περισσότερο για τους εργαζομένους μεγαλύτερης ηλικίας (περίπου το 20 % των εργαζομένων της Lufthansa Technik) ή για εκείνους που εργάζονται για τον ίδιο αυτό εργοδότη αρκετά χρόνια. Στοχευόμενοι δικαιούχοι και προτεινόμενες δράσεις Στοχευόμενοι δικαιούχοι 36. Ο εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα είναι 250. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής: Κατηγορία || Αριθμός στοχευόμενων δικαιούχων Φύλο: || Άνδρες: || 220 || (88 %) || Γυναίκες: || 30 || (12 %) Ιθαγένεια: || Πολίτες της ΕΕ: || 246 || (98,4 %) || Πολίτες τρίτων χωρών: || 4 || (1,6 %) Ηλικιακή ομάδα: || 15-24 ετών: || 12 || (4,8 %) || 25-29 ετών: || 18 || (7,2 %) || 30-54 ετών: || 149 || (59,6 %) || 55-64 ετών: || 70 || (28,0 %) || άνω των 64 ετών: || 1 || (0,4 %) 37. Επιπλέον, οι ιρλανδικές αρχές θα παράσχουν εξατομικευμένες υπηρεσίες με τη συγχρηματοδότηση του ΕΤΠ σε 200 νέους, κατ’ ανώτατο όριο, που βρίσκονται εκτός απασχόλησης, εκπαίδευσης ή κατάρτισης (ΕΑΕΚ), κάτω της ηλικίας των 25 ετών κατά την ημερομηνία της υποβολής της αίτησης, δεδομένου ότι και οι 424 απολύσεις που αναφέρονται στο σημείο 10 έλαβαν χώρα στην περιφέρεια επιπέδου NUTS 2 «Southern and Eastern Ireland» (IE02), που είναι επιλέξιμη σύμφωνα με την πρωτοβουλία για την απασχόληση των νέων. Επιλεξιμότητα των προτεινόμενων δράσεων 38. Οι εξατομικευμένες υπηρεσίες που θα δοθούν στους απολυμένους και στους ΕΑΕΚ συνίστανται στις ακόλουθες δράσεις: – Καθοδήγηση και σχεδιασμός σταδιοδρομίας: Το μέτρο αυτό θεωρείται εξαιρετικά σημαντικό για εργαζόμενους που απολύθηκαν, οι οποίοι μπορεί αρχικά να νιώθουν αποπροσανατολισμένοι και καθόλου βέβαιοι για την επιστροφή τους στην αγορά εργασίας. Η έγκαιρη παρέμβαση με την καθοδήγηση μπορεί να βοηθήσει τους απολυμένους εργαζομένους να αξιολογήσουν την κατάσταση και τις προοπτικές τους με σαφήνεια και μεθοδικότητα. Η περαιτέρω καθοδήγηση σε πιο εξειδικευμένη μορφή είναι χρήσιμη για να κατευθύνει τον εργαζόμενο προς την απασχόληση όταν έχει περάσει κάποιος χρόνος μετά την απόλυση. Τα μέτρα στήριξης περιλαμβάνουν την εξατομικευμένη ανάλυση του επαγγελματικού προφίλ, τον προσδιορισμό των αναγκών, την αξιολόγηση των γνώσεων, την προετοιμασία βιογραφικού σημειώματος, την καθοδήγηση και τον σχεδιασμό σταδιοδρομίας, τη βοήθεια στην αναζήτηση εργασίας και άλλα σχετικά μέτρα στήριξης και συμβουλές. Διάφοροι οργανισμοί όπως το Υπουργείο Κοινωνικής Προστασίας, τα Συμβούλια Εκπαίδευσης και Κατάρτισης, η μονάδα συντονισμού του ΕΤΠ SOLAS και, κατά περίπτωση, ειδικοί σε θέματα σταδιοδρομίας από τον ιδιωτικό τομέα έχουν δεσμευτεί να παράσχουν υπηρεσίες για να βοηθήσουν τους απολυμένους εργαζομένους, μεταξύ άλλων, με την προσφορά μαθημάτων σχεδιασμού σταδιοδρομίας με επίσημη διαπίστευση από τον φορέα QQI/FETAC, τα οποία λειτουργούν ως ενδιάμεσο στάδιο για την παρακολούθηση πιο επίσημων κύκλων μαθημάτων κατάρτισης και εκπαίδευσης με προσανατολισμό την απασχόληση. – Επιδοτήσεις κατάρτισης από το ΕΤΠ: Τα μέτρα αυτά παρέχονται από αναγνωρισμένους ιδιωτικούς φορείς υπό την αιγίδα της εθνικής μονάδας συντονισμού του ΕΤΠ SOLAS. Ο μηχανισμός επιδοτήσεων κατάρτισης του ΕΤΠ προσφέρει αυξημένη ευελιξία στους δικαιούχους του ΕΤΠ για να εντοπίσουν και να επιλέξουν ειδικά και εγκεκριμένα προγράμματα κατάρτισης, συμπληρωματικής εκπαίδευσης και τριτοβάθμιας εκπαίδευσης (παραδείγματος χάριν, μεταξύ άλλων, μαθήματα αεροπλοΐας που σχεδιάζονται από την Ιρλανδική Υπηρεσία Πολιτικής Αεροπορίας), πέρα από εκείνα που παρέχονται από κρατικούς φορείς. – Πρόγραμμα κατάρτισης και συμπληρωματικής εκπαίδευσης: Τα μέτρα αυτά προσφέρονται κυρίως από κρατικούς φορείς, όπως τα Συμβούλια Εκπαίδευσης και Κατάρτισης, αλλά και από εγκεκριμένους ιδιωτικούς φορείς μέσω πρωτοβουλιών του κλάδου όπως τα προγράμματα δικτύων κατάρτισης Skillnets (www.skillnets.ie), Fast Track to IT (FIT www.fit.ie) κ.λπ. Μπορούν να προσφερθούν επίσης ειδικές περίοδοι άσκησης, τοποθετήσεις σε θέσεις εργασίας, εργασιακή εμπειρία, πρακτική άσκηση και προγράμματα κατάρτισης κοινοτικού χαρακτήρα σε διαβούλευση με το Υπουργείο Κοινωνικής Προστασίας και άλλους κρατικούς φορείς αρμόδιους σε εθνικό επίπεδο για τέτοιες παρεμβάσεις. – Προγράμματα τριτοβάθμιας εκπαίδευσης: Τα προγράμματα τριτοβάθμιας εκπαίδευσης θα περιλαμβάνουν προγράμματα πλήρους και μερικής παρακολούθησης για τον στοχευόμενο πληθυσμό, που προσφέρονται από κρατικά ιδρύματα κυρίως στην περιφέρεια του Δουβλίνου και στην ενδοχώρα. Το Institute of Technology Tallaght, το Institute of Technology Blanchardstown, το Institute of Technology Carlow, το Dublin Institute of Technology και το Dublin City University είναι τα βασικά ιδρύματα τριτοβάθμιας εκπαίδευσης που εξυπηρετούν τις εκπαιδευτικές ανάγκες της περιοχής στην οποία ζουν οι απολυμένοι εργαζόμενοι. Μπορεί να παρασχεθούν βραχυπρόθεσμοι κύκλοι μαθημάτων μετεκπαίδευσης, με στόχο να καλυφθούν τομείς στους οποίους υπάρχουν αναγνωρισμένες ελλείψεις δεξιοτήτων, με χρηματοδότηση από πρωτοβουλίες όπως η Springboard (www.springboardcourses.ie). Η επιδότηση κατάρτισης ΕΤΠ (QQI/HETAC) είναι διαθέσιμη επίσης για την κοόρτη των απολυμένων, προκειμένου να έχουν πρόσβαση σε ιδιωτικά τριτοβάθμια προγράμματα, όταν δεν διατίθενται από το δημόσιο σύστημα ή όταν είναι υψηλής εξειδίκευσης. Θα δοθεί έμφαση στην προσεκτική αξιολόγηση εκείνων που σκέφτονται να ξεκινήσουν ένα πρόγραμμα τριτοβάθμιας εκπαίδευσης στο πλαίσιο των δεξιοτήτων τους και στην αξιολόγηση της καταλληλότητάς τους να εγγραφούν σε ένα συγκεκριμένο κύκλο μαθημάτων και στο κατά πόσον άλλοι προπαρασκευαστικοί κύκλοι ή εναλλακτικές επιλογές σε άλλα παρεμφερή πεδία θα ήταν ίσως καταλληλότερα. – Μέσα στήριξης για τη δημιουργία επιχειρήσεων/αυτοαπασχόληση: Τα μέσα στήριξης για τη δημιουργία επιχειρήσεων ή για αυτοαπασχόληση θα παρασχεθούν κυρίως από τις τοπικές υπηρεσίες απασχόλησης της περιφέρειας. Μια σειρά μέτρων στήριξης θα τεθούν στη διάθεση των δικαιούχων οι οποίοι εξετάζουν ως ενδεχόμενο την αυτοαπασχόληση και την ίδρυση δικής τους επιχείρησης ως βιώσιμη λύση επαναπασχόλησης. Τα μέτρα στήριξης θα περιλαμβάνουν εισαγωγικές ενότητες, εργαστήρια κατάρτισης στον επιχειρηματικό σχεδιασμό, προσωπική καθοδήγηση και ενισχύσεις εκκίνησης. Μπορούν αν προσφερθούν και άλλα μέτρα επιχειρηματικής στήριξης, κατά περίπτωση, από το Υπουργείο Κοινωνικής Προστασίας, από τα δίκτυα Skillnets ή από συνεργασίες με φορείς τριτοβάθμιας εκπαίδευσης. – Εισοδηματική ενίσχυση, συμπεριλαμβανομένου του συστήματος συνεισφοράς στα έξοδα κατάρτισης του ΕΤΠ: Το μέτρο αυτό αποσκοπεί να αυξήσει την προσβασιμότητα σε μαθήματα καθοδήγησης, κατάρτισης και εκπαίδευσης και τη συμμετοχή σ’ αυτά. Ένα σύστημα του ΕΤΠ για συνεισφορά στα έξοδα κατάρτισης καλύπτει ως ένα βαθμό ορισμένα παρεπόμενα έξοδα για την πρόσβαση και τη συμμετοχή στα μαθήματα. Η συνεισφορά στα έξοδα κατάρτισης, που χορηγείται από τη μονάδα συντονισμού του ΕΤΠ, συμβάλλει στην κάλυψη ορισμένων εξόδων που συνδέονται με την κινητικότητα, τη διαβίωση, τα υλικά για τα μαθήματα, τον εξοπλισμό κ.λπ. Άλλα επιδόματα περιλαμβάνουν, κατά περίπτωση, τα επιδόματα κατάρτισης του Συμβουλίου Εκπαίδευσης και Κατάρτισης, το επίδομα επιστροφής στην εκπαίδευση του Υπουργείου Κοινωνικής Προστασίας, τις φοιτητικές υποτροφίες του Υπουργείου Εκπαίδευσης και Επαγγελματικών Προσόντων, το επίδομα ίδρυσης επιχείρησης για την επιστροφή στην εργασία του Υπουργείου Κοινωνικής Προστασίας κ.λπ. Οι εξατομικευμένες υπηρεσίες που πρόκειται να παρασχεθούν σε άτομα ΕΕΑΚ συνίστανται στις ίδιες επιλογές που προσφέρονται και σε απολυμένους εργαζομένους αλλά είναι προσαρμοσμένες στο κάθε άτομο ΕΕΑΚ, κατά περίπτωση. 39. Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας. 40. Οι ιρλανδικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις. Εκτιμώμενος προϋπολογισμός 41. Το εκτιμώμενο συνολικό κόστος ανέρχεται σε 4 151 264 ευρώ, εκ των οποίων οι δαπάνες για τις εξατομικευμένες υπηρεσίες σε 3 922 944 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 228 320 ευρώ. 42. Η συνολική χρηματοδοτική συνεισφορά που ζητείται από το ΕΤΠ είναι 2 490 758 ευρώ (60 % του συνολικού κόστους). Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) (*) || Εκτιμώμενο συνολικό κόστος (σε ευρώ) (**) Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] Επαγγελματική καθοδήγηση και βοήθεια για τον σχεδιασμό της σταδιοδρομίας || 450 || 404 || 181 924 Επιδοτήσεις κατάρτισης από το ΕΤΠ || 198 || 2 106 || 416 932 Πρόγραμμα κατάρτισης και πρόγραμμα δευτεροβάθμιας εκπαίδευσης || 218 || 4 123 || 898 910 Προγράμματα τριτοβάθμιας εκπαίδευσης || 116 || 6 310 || 731 933 Υποστήριξη για τη δημιουργία επιχειρήσεων/αυτοαπασχόληση || 50 || 6 404 || 320 214 Υποσύνολο (α): Ποσοστό στο συνολικό κόστος (α) και (β): || – || 2 549 913 (65 %) Επιδόματα και κίνητρα [δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ] Εισοδηματική ενίσχυση, συμπεριλαμβανομένων των συνεισφορών στα έξοδα κατάρτισης: || 358 || 3 835 || 1 373 031 Υποσύνολο (β): Ποσοστό στο συνολικό κόστος (α) και (β): || – || 1 373 031 (35 %) Δράσεις που προβλέπονται στο άρθρο 7 παράγραφος 4 του κανονισμού ΕΤΠ 1. Προπαρασκευαστικές δραστηριότητες || – || 3 000 2. Διαχείριση || – || 144 229 3. Ενημέρωση και δημοσιότητα || – || 41 713 4. Έλεγχος και υποβολή εκθέσεων || – || 39 378 Υποσύνολο (γ): Ποσοστό στο συνολικό κόστος (α+β+γ): || – || 228 320 (5,5 %) Συνολικό κόστος (α + β + γ): || – || 4 151 264 Συνεισφορά ΕΤΠ (60 % του συνολικού κόστους) || – || 2 490 758 (*) Για την αποφυγή δεκαδικών ψηφίων το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν έχει αντίκτυπο στο συνολικό κόστος κάθε μέτρου. (**) Για την αποφυγή δεκαδικών ψηφίων, το συνολικό κόστος ανά μέτρο έχει στρογγυλοποιηθεί. 43. Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Οι ιρλανδικές αρχές επιβεβαίωσαν ότι οι δράσεις αυτές προϋποθέτουν την ενεργητική συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης. 44. Οι ιρλανδικές αρχές επιβεβαίωσαν ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο. Περίοδος επιλεξιμότητας των δαπανών 45. Οι ιρλανδικές αρχές άρχισαν να παρέχουν τις εξατομικευμένες υπηρεσίες στους στοχευόμενους δικαιούχους στις 7 Δεκεμβρίου 2013. Οι δαπάνες σχετικά με τα μέτρα που αναφέρονται στο σημείο 29 θα είναι, επομένως, επιλέξιμες για χρηματοδοτική συνεισφορά από το ΕΤΠ από τις 7 Δεκεμβρίου 2013 έως τις 19 Σεπτεμβρίου 2016, με εξαίρεση τα μέτρα για την τριτοβάθμια εκπαίδευση, τα οποία θα είναι επιλέξιμα για χρηματοδοτική συνεισφορά έως τις 19 Μαρτίου 2017. 46. Οι ιρλανδικές αρχές άρχισαν να επιβαρύνονται με τις διοικητικές δαπάνες για την εφαρμογή του ΕΤΠ στις 15 Νοεμβρίου 2013. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων, ως εκ τούτου, θα είναι επιλέξιμες για χρηματοδοτική συνεισφορά από το ΕΤΠ από τις 15 Νοεμβρίου 2013 έως τις 19 Μαρτίου 2017. Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία 47. Οι πηγές της εθνικής προχρηματοδότησης ή συγχρηματοδότησης είναι το Υπουργείο Οικονομικών της Ιρλανδίας, το οποίο προχρηματοδοτεί τις υπηρεσίες και θα συγχρηματοδοτήσει επίσης το πρόγραμμα μετά την έγκριση της συνεισφοράς του ΕΤΠ. Οι δαπάνες θα αναληφθούν από το National Training Fund (εθνικό ταμείο για την κατάρτιση) και οι εγκριθέντες υποτομείς των δαπανών του Υπουργείου Παιδείας και Επαγγελματικών Προσόντων και άλλων συναφών δημόσιων υπηρεσιών. Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές 48. Οι ιρλανδικές αρχές ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους στοχευόμενους δικαιούχους και τους εκπροσώπους τους καθώς και τις συνδικαλιστικές ενώσεις. 49. Μόλις παρέλαβε την κοινοποίηση το Υπουργείο Εργασίας, Επιχειρήσεων και Καινοτομίας σχετικά με τις επικείμενες απολύσεις τον Νοέμβριο του 2013, η διαχειριστική αρχή του ΕΤΠ, σε συνεργασία με την Αρχή Βιομηχανικής Ανάπτυξης, επικοινώνησε με τη διοίκηση της εταιρείας και ήρθε επίσης σε άμεση επαφή με τις συνδικαλιστικές ενώσεις SIPTU (Services Industrial Public and Technical Union), TEEU (Technical Engineering and Electrical Union) και Unite the Union για να εξετάσει και να προσδιορίσει τις πιθανές ανάγκες των απολυμένων εργαζομένων. 50. Το Υπουργείο Κοινωνικής Προστασίας έχει πραγματοποιήσει διεξοδική έρευνα μεταξύ των εργαζομένων που πλήττονται τον Ιανουάριο του 2014 για τον εντοπισμό των στοχευόμενων ομάδων, του επιπέδου εκπαίδευσης και κατάρτισής τους και των πιθανών αναγκών τους για εξατομικευμένες υπηρεσίες προκειμένου να βελτιωθούν οι προοπτικές επανένταξής τους στην αγορά εργασίας. 51. Περαιτέρω επαφές με τη διαχειριστική αρχή του ΕΤΠ κατέληξαν σε συνάντηση με τους εκπροσώπους των εργαζομένων από τα συνδικάτα και εκτός συνδικάτων τον Αύγουστο του 2014 σε σχέση με τη διαδικασία ΕΤΠ, με τη συλλογή δεδομένων και με την πρόοδο της αίτησης. Η διαχειριστική αρχή του ΕΤΠ διεξήγαγε μια ακόμη έρευνα μέσω της μονάδας συντονισμού του ΕΤΠ και με τη βοήθεια και τη συνεργασία των εκπροσώπων των εργαζομένων, για να αναδείξει τις δυνατότητες του Ταμείου όσον αφορά τη βοήθεια προς τους απολυμένους εργαζομένους. 52. Υπάρχει η πρόθεση, όπως και σε άλλα ιρλανδικά προγράμματα του ΕΤΠ, να συσταθεί συμβουλευτικό φόρουμ ή κάποια άλλη διαλογική διαδικασία για να συμπληρώσει το έργο της μονάδας συντονισμού του ΕΤΠ που βρίσκεται σε εξέλιξη, με στόχο να προσφέρει στους απολυμένους εργαζομένους και στους σχετικούς συντελεστές τη δυνατότητα να συμβάλλουν σε συνεχή βάση στην εφαρμογή του προγράμματος του ΕΤΠ. Συστήματα διαχείρισης και ελέγχου 53. Η αίτηση περιέχει λεπτομερή περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ιρλανδία γνωστοποίησε στην Επιτροπή ότι τη χρηματοδοτική συνεισφορά θα διαχειρίζονται τα μέλη του προσωπικού του Υπουργείου Παιδείας και Επαγγελματικών Προσόντων που ορίστηκαν για τον σκοπό αυτό ως διαχειριστική αρχή του ΕΤΠ. Η διαχειριστική αρχή εξετάζει και εξοφλεί τις απαιτήσεις του ΕΤΠ που εγείρονται από τους ενδιάμεσους φορείς για λογαριασμό των δημοσίων φορέων. 54. Οι ενδιάμεσοι φορείς είναι αρμόδιοι για τη διεκδίκηση χρηματοδότησης από το ΕΤΠ μέσω της διαχειριστικής αρχής και, στις περισσότερες περιπτώσεις, για την καταβολή της. Οι ενδιάμεσοι φορείς είναι επίσης αρμόδιοι για την επαλήθευση του ότι ο σκοπός, το πεδίο εφαρμογής και η κλίμακα της χρηματοδότησης ανταποκρίνονται στην αίτηση παρέμβασης του ΕΤΠ. Επιπλέον, εξασφαλίζουν ότι οι δικαιούχοι δημόσιοι φορείς έχουν καθιερώσει δεόντως τεκμηριωμένες διαδικασίες παρακολούθησης, καταχώρισης και εσωτερικού ελέγχου που είναι αναγκαίες για όλες τις δαπάνες και τις αιτήσεις πληρωμής που έχουν σχέση με το ΕΤΠ. 55. Η αρχή πιστοποίησης του ΕΤΠ είναι αρμόδια για την πιστοποίηση δηλώσεων δαπανών που αφορούν μέτρα συγχρηματοδοτούμενα από το ΕΤΠ. Στο πλαίσιο αυτό, η αρχή πιστοποίησης βεβαιώνεται για τη συμμόρφωση με όλες τις απαιτήσεις σχετικά με την ακρίβεια, τη νομιμότητα, την επιλεξιμότητα και την τακτικότητα της δαπάνης. Επίσης, πιστοποιεί τη δήλωση που δικαιολογεί τις δαπάνες που πρέπει να αποσταλούν στο πλαίσιο της τελικής έκθεσης. 56. Ένας ανεξάρτητος ελεγκτικός φορέας θα υποβάλει τη γνώμη του μαζί με την τελική έκθεση. Δεσμεύσεις του οικείου κράτους μέλους 57. Οι ιρλανδικές αρχές παρέχουν όλες τις αναγκαίες διαβεβαιώσεις σχετικά με τα εξής: – την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους· – τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις· – τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης· – οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία· – τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Πρόταση προϋπολογισμού 58. Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020[19]. 59. Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 2 490 758 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση. 60. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[20]. Συναφείς πράξεις 61. Ταυτόχρονα με την υποβολή της εν λόγω πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 2 490 758 ευρώ. 62. Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση EGF/2014/016 IE/Lufthansa Technik) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[21], και ιδίως το άρθρο 15 παράγραφος 4, Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[22], και ιδίως το σημείο 13, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009[23] ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και για να τους βοηθήσει να επανενταχθούν στην αγορά εργασίας. (2) Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[24]. (3) Στις 19 Σεπτεμβρίου 2014 η Ιρλανδία υπέβαλε αίτηση για κινητοποίηση του ΕΤΠ, έπειτα από απολύσεις[25] στην Lufthansa Technik Airmotive Ireland LTD και σε δύο από τους προμηθευτές της στην Ιρλανδία. Η αίτηση συμπληρώθηκε με πρόσθετες πληροφορίες όπως προβλέπεται στο άρθρο 8 παράγραφος 3 του κανονισμού (EΕ) αριθ. 1309/2013. Η αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013. Η Επιτροπή προτείνει συνεπώς την κινητοποίηση ποσού ύψους 2 490 758 ευρώ. (4) Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Ιρλανδία αποφάσισε να παρέχει εξατομικευμένες υπηρεσίες συγχρηματοδοτούμενες από το ΕΤΠ και σε 200 άτομα ΕΑΕΚ. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιρλανδία. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το ΕΤΠ για την παροχή ποσού 2 490 758 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 855. [2] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [3] Σύμφωνα με το άρθρο 7 παράγραφος 4 του κανονισμού (ΕΚ) αριθ. 1309/2013. [4] Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34). [5] Κατά την έννοια του άρθρου 3 στοιχείο α) του κανονισμού ΕΤΠ. [6] Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16). [7] Έκθεση του τμήματος ανθρώπινων πόρων της LTAI προς την IDA Ireland (Αρχή Βιομηχανικής Ανάπτυξης της Ιρλανδίας) της 28ης Μαρτίου 2014 [8] http://www.asianaviation.com/articles/415/China-MRO [9] http://www.lite.orientaviation.com/orient-aviation-magazine/ground-handling/lht-continues-to-spread-its-wings-in-asia#.VK_FVxtF2Uk [10] EGF/2009/021 IE/SR Technics [11] http://eurofound.europa.eu/observatories/emcc/erm/factsheets/shannon-aerospace [12] http://www.ltai.ie/press-releases-content/-/asset_publisher/3hGk/content/press-release-ltai-wind-up-media/10165 [13] http://census.cso.ie/sapmap2011/Results.aspx?Geog_Type=ED&Geog_Code=04015&CTY=04 [14] http://census.cso.ie/sapmap2011/Results.aspx?Geog_Type=ED&Geog_Code=03033&CTY=03 [15] http://census.cso.ie/sapmap2011/Results.aspx?Geog_Type=ED&Geog_Code=03009&CTY=03 [16] http://census.cso.ie/sapmap2011/Results.aspx?Geog_Type=ED&Geog_Code=03030&CTY=03 [17] http://www.cso.ie/en/releasesandpublications/er/lr/liveregistermay2014/#.VK_L0RtF2Uk [18] http://ec.europa.eu/europe2020/europe-2020-in-your-country/ireland/national-reform-programme/index_en.htm [19] ΕΕ L 347 της 20.12.2013, σ. 884. [20] ΕΕ C 373 της 20.12.2013, σ. 1. [21] ΕΕ L 347 της 20.12.2013, σ. 855. [22] ΕΕ C 373 της 20.12.2013, σ. 1. [23] ΕΕ L 167 της 29.6.2009, σ. 26. [24] ΕΕ L 347 της 20.12.2013, σ. 884. [25] Κατά την έννοια του άρθρου 3 στοιχείο α) του κανονισμού ΕΤΠ.